На основу члана 19. став (1) и члана 20., а у вези са чланом 31. став (1) Закона о државној служби у институцијама Босне и Херцеговине („Службени гласник БиХ“, бр. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 и 93/17), Агенција за државну службу Босне и Херцеговине, на захтјев Агенције за антидопинг контролу Босне и Херцеговине, расписује

**ИНТЕРНИ ОГЛАС**

**за попуњавање** **радних мјеста државних службеника**

**у** **Агенцији за антидопинг контролу Босне и Херцеговине**

**1/01 Стручни савјетник за антидопинг превенцију, едукацију и сарадњу са спортским савезима**

**1/02 Стручни савјетник за планирање, развој, базе података и регистровану тест групу спортиста**

ПОДРУЧЈЕ РАДА ЗА ДОПИНГ КОНТРОЛУ, ПРЕВЕНЦИЈУ, ЕДУКАЦИЈУ, ИСТРАЖИВАЊЕ И РАЗВОЈ

**1/01 Стручни савјетник за антидопинг превенцију, едукацију и сарадњу са спортским савезима**

**Опис послова и радних задатака**: Стручни савјетник за антидопинг превенцију, едукацију и сарадњу са спортским савезима самостално израђује приједлог Плана едукације и превенције те кампања за календарску годину, самостално реализује План едукације и превенције те кампања, самостално израђује План сарадње са домаћим и међународним спортским савезима, Олимпијским и Параолимпијским одбором БиХ, Међународним олимпијским и параолимпијским одбором, савјетује о приједлозима мјера за област допиншких контрола, уопште у складу са међународним стандардима, израђује комплексне анализе, извјештаје и друге стручне материјале укључујући и презентације, структуру едукација, предавања те материјале за судионике едукација, прикупља информације о потенцијалним кршењима антидопиншких правила предлаже мјере укључујући и приједлоге за циљано тестирање спортиста према Плану допиншких контрола и потребама, врши супервизију и надзор над радом допиншких контролора и предлаже мјере, обавља и друге послове по налогу непосредно надређеног којем је одговоран за свој рад.

**Посебни услови:** најмање VII степен стручне спреме, односно високо образовање првог, другог и трећег циклуса Болоњског система студирања – Факултет физичког васпитања и спорта; најмање три (3) године радног искуства у струци; положен стручни управни испит; познавање енглеског језика; познавање рада на рачунару.

**Статус:** државни службеник – стручни савјетник.

**Број извршилаца:** један (1)

**Мјесто рада:** Тузла

**1/02 Стручни савјетник за планирање, развој, базе података и регистровану тест групу спортиста**

**Опис послова и радних задатака**: Самостално израђује приједлог Плана развоја Агенције (краткорочни, средњорочни, дугорочни) и одговоран је за његову примјену, самостално израђује План успостављања ИСО стандарда и других примјењивих стандарда и одговоран је за његову примјену, самостално израђује План аплицирања пројеката Агенције и одговоран је за његову примјену, савјетује, организује и спроводи релевантна истраживања из надлежности Агенције, самостално израђује потребне акте и документе Агенције који су обавеза по основу других закона и подзаконских аката као што су ФУК (Финансијско управљање и контрола), акциони план и други акти из области борбе против корупције, реформе јавне управе и друге, даје мишљења и савјетује у вези Регистроване тест групе спортиста, даје мишљења и савјетује у вези међународне ADAMS базе података, даје мишљење и савјетује у вези ажурирања, евидентирања, уноса и извјештавања на основу интерне базе података Агенције о допиншким контролама, обавља и друге послове по налогу непосредно надређеног којем је одговоран за свој рад.

**Посебни услови:** најмање VII степен стручне спреме, односно високо образовање првог, другог и трећег циклуса Болоњског система студирања – технички факултет или факултет друштвених наука; најмање три (3) године радног искуства у струци; положен стручни управни испит; познавање енглеског језика; познавање рада на рачунару.

**Статус:** државни службеник – стручни савјетник.

**Број извршилаца:** један (1)

**Мјесто рада:**Тузла

***На овај оглас могу се пријавити само особе запослене као државни службеници у*** ***Агенције за антидопинг контролу Босне и Херцеговине.***

***Напомена за кандидате:***

* Изборни процес се проводи у складу са одредбама Правилника о условима и начину обављања интерних конкурса, интерних и екстерних премјештаја државних службеника у институцијама Босне и Херцеговине („Службени гласник БиХ“, бр 62/10, 30/14 и 38/17) и Правилника о карактеру и садржају јавног конкурса, начину спровођења интервјуа и обрасцима за спровођење интервјуа („Службени гласник БиХ“, бр: 63/16, 21/17 и 28/21). Више информација о конкурсним процедурама доступно је на [www.адс.гов.ба](http://www.ads.gov.ba) у дијелу „Запошљавање/Врсте конкурсних процедура“.
* За провођење конкурсне процедуре по овом огласу формираће се једна (1) Комисија за избор.
* Комисија за избор утврђује испуњавање услова огласа на основу документације достављене уз пријаву, те врши избор кандидата на основу знања, способности и компетенција показаних на стручном испиту, који се за кандидате пријављене на интерни оглас састоји од интервјуа.
* Кандидати се обавјештавају о мјесту и времену одржавања интервјуа од стране институције и путем службене интернет странице Агенције за државну службу БиХ.
* Независно о свим другим захтјевима из овог огласа, кандидати који су завршили студије по Болоњском систему студирања, дужни су, поред остале тражене документације, обавезно доставити диплому првог циклуса (или основног додипломског студија), чак и ако се огласом тражи други и трећи циклус Болоњског система студирања, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
* Под радним искуством подразумијева се радно искуство након стечене високе стручне спреме, односно високог образовања.
* Кандидати који буду позвани на усмени дио стручног испита (интервју), као доказ о испуњавању једног од општих услова за постављење, у складу са чланом 22. став 1. тачка г) Закона о државној служби у институцијама Босне и Херцеговине, обавезни су на исти донијети увјерење о невођењу кривичног поступка (не старије од три мјесеца). Изузетно, а у случају ако кандидат из објективних разлога не достави тражено увјерење на интервју, исто треба доставити најкасније до уручења рјешења о постављењу, односно преузимања дужности.

***Припрема документације*:**

**Скреће се пажња кандидатима** да су потребну документацију на оглас дужни доставити у складу са [Правилником о карактеру и садржају јавног конкурса, начину спровођења интервјуа и обрасцима за спровођење интервјуа](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), а посебно да обрате пажњу на измијењене и допуњене одредбе наведеног Правилника, те да прилагоде документацију, како доказе о радном искуству, тако и преостале доказе тражене текстом огласа.

С тим у вези, кандидати се упућују на појашњење - текст на службеној интернет страници www.адс.гов.ба, у дијелу [„Запошљавање/Напомена за кандидате/Стоп грешкама у пријавама!“](https://www.ads.gov.ba/bs-Latn-BA/articles/69/stop-greskama-u-prijavama), те посебно одредбе Правилника о карактеру и садржају јавног конкурса, начину спровођења интервјуа и обрасцима за спровођење интервјуа, које дефинишу документацију: пријавни образац; универзитетску диплому; важеће увјерење о држављанству; [увјерење о положеном стручном управном односно јавном испиту](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); доказ о траженом радном искуству; доказ о траженом нивоу знања страног језика; доказ о траженом нивоу знања рада на рачунару; увјерење о невођењу кривичног поступка; рок и начин достављања пријаве.

***Потребни документи:***

**I Овјерене копије:**

* универзитетске дипломе (нострификоване/признате дипломе, уколико факултет није завршен у БиХ или је диплома стечена у некој другој држави након 06.04.1992. године)
* додатка дипломе за кандидате који су високо образовање стекли по Болоњском систему студирања; изузетно, само у случају да високошколска установа додатак дипломи није уопште издавала, нити за једног дипломца, кандидат је дужан да уз овјерену копију универзитетске дипломе достави увјерење високошколске установе да додатак дипломи није уопште издат, нити за једног дипломца;
* увјерењa о држављанству (не старије од 6 мјесеци од дана издавања од стране надлежног органа);
* увјерењa о положеном стручном управном, односно јавном испиту;
* потврдe или увјерењa као доказa о траженој врсти радног искуства;
* доказа о траженом нивоу знања страног језика;
* доказа о траженом нивоу знања рада на рачунару,

**II Својеручно потписан**:

* попуњен образац Агенције за државну службу БиХ: исти можете преузети на службеној интернет страници Агенције: [www.ads.gov.ba](http://www.ads.gov.ba).Напомињемо да потписан и [попуњен образац](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) не може служити као доказ било ког услова из текста огласа, исти олакшава рад органу који врши избор и именовање, те представља само информације о кандидату, које је потребно доказати траженом документацијом.

Овјерене копије докумената немају ограничен рок важења, под условом да ни документи чије су копије овјерене немају назначен (прецизиран) рок важења.

Све тражене документе треба доставити најкасније до **08.02.2023. године** путем поштанске службе препорученом пошиљком на адресу:

**Агенција за антидопинг контролу БиХ**

**„Интерни оглас за попуњавање** **радних мјеста државних службеника у** **Агенцији за антидопинг контролу БиХ“**

**Маршала Тита 36, 75000 Тузла**

Испуњавање услова утврђених овим огласом рачуна се са даном предавања пријаве.

Непотпуне, неблаговремене и неуредне пријаве, пријаве кандидата који не испуњавају услове овог oгласа, као и копије тражене документације које нису овјерене, неће се узимати у разматрање.